Wara t-tnedija b'suċċess ta' Merill SICAV plc u l-ewwel sottofond tagħha, il-Merill Total Return Income Fund li issa laħaq €22.4 miljun f'assi mmaniġġjati, il-kumpanija issa ser tintroduċi żewġ sottofondi ġodda – il-Merill High Income Fund u l-Merill Global Equity Income Fund. Merill Sicav plc hija inkorporata bħala skema ta' investiment kollettiv mingħajr limiti, irreġistrata f'Malta, u tikkwalifika bħala UCITS Maltija f'termini tad-Direttiva tal-UCITS u llicenzjatha mill- Awtorita' Maltija għas-Servizzi Finanzjarji ta' Triq Notabile, Attard BKR 3000, Malta. Il-fondi l-ġodda ser ikunu wkoll awtoġestiti minn tim ta' professjonisti fi ħdan Jesmond Mizzi Financial Advisors Ltd. Il- Merill High Income Fund għandu fil-mira li jipprovdi rendiment ġeneralment għoli bil-potenzjal għal tkabbir ta' kapital. Il-fond jista' jinvesti l-assi kollha tiegħu f'titoli ta' dħul fiss ta' kwalita' għolja u dawk bi dħul għoli u jista' jinvesti sa 60 fil-mija tal-assi ġo skemi ta' investiment kollettiv u fondi negozjati fil-borża. Il-High Income Fund jista' jinvesti sa punt limitat f'ishma, u prodotti li jikkwalifikaw bħala titoli trasferibbli, iżda li huma strutturati madwar għadd ta' titoli sottostanti li minnhom jidderivaw il-valur tagħhom. Il-fond jista' jinvesti fi swieq emerġenti għalkemm ser jiffoka fuq swieq żviluppati. Il-mira ewlenija tal-Merill Global Equity Income Fund hija li tikseb tkabbir tal-kapital u dħul minn portafoll diversifikat ta' investimenti. Is-sottofond ser jinvesti primarjament f'ekwità ta' kumpaniji mifruxa mad-dinja kollha u sa 60 fil-mija tal-assi mmaniġġjati jistgħu jiġu investiti f'unitajiet ta' skemi ta' investiment kollettiv u fondi negozjati fil-borża. Il-Maniġer tal-Fond għandu diskrezzjoni assoluta biex jiddeċiedi t-tip ta' investiment, iż-żona ġeografika, is-settur ekonomiku jew l-emittent tal-investimenti, suġġett għal restrizzjonijiet applikabbli. Il-fond jista' wkoll jinvesti, sa punt limitat, f'bonds u prodotti li jikkwalifikaw bħala titoli trasferibbli. Dawn huma strutturati madwar għadd ta' titoli sottostanti, li minnhom jidderivaw il-valur tagħhom. Il-Fond ser iqassam kwalunkwe dħul iġġenerat mill-portafoll fuq bażi ta' kull tliet xhur, madankollu huwa importanti li jitqies li dan huwa suġġett għad-diskrezzjoni tad-diretturi, li jiddeċiedu jekk iqassmux dan id-dħul jew parti minnu. Kwalunkwe dħul li ma jitqassamx jiġi investit mill-ġdid lura fil-fond. Il-Fondi ser jiġu pprezzati u ser jinnegozjaw kuljum u huma adatti bħala investiment fuq terminu medju sa twil – u d-dħul ser jitħallas fuq bażi ta' kull tliet xhur. L-investituri jistgħu jagħżlu investiment ta' somma f'daqqa b'minimu ta' €2,500 jew bħala pjan ta' tfaddil. Jesmond Mizzi, direttur ta' Merill Sicav plc, qal li "l-fondi huma mmirati lejn dawk l-investituri li jixtiequ jxerrdu l-investimenti tagħhom f'portafoll diversifikat ta' assi varji inkluż rendiment għoli globali, bonds ta' grad ta' investiment, ishma internazzjonali u lokali. Is-Sur Mizzi enfasizza wkoll li huwa importanti għall-investituri li japprezzaw li dawn iż-żewġ fondi ġodda jinkorporaw firxa sħiħa ta' prodotti ta' investiment li jippermettu l-fondi biex jaqilgħu dħul minn sorsi alternattivi ta' investimenti li jingħadda lill-investituri fuq bażi ta' kull tliet xhur. Issa aktar minn qatt qabel l-investituri jeħtieġu jiddiversifikaw fi klassijiet ta' assi differenti biex jiġġeneraw dħul iżda wkoll biex jipproteġu u jsaħħu l-kapital tagħhom." Bħala offerta introduttorja l-investituri kollha jistgħu jibbenefikaw minn miżati inizjali skontati għall-akkwist ta' dawn iż-żewġ Fondi Merill ġodda. Dawn il-miżati huma skontati għal 1.25 fil-mija għall-applikazzjonijiet kollha għal żmien limitat. L-investituri jeħtieġu li jqisu li l-valur tal-fondi u d-dħul mhumiex iggarantiti u jistgħu jonqsu kif ukoll jiżdiedu. Il-prestazzjoni fil-passat mhijiex gwida għall-prestazzjoni fil-futur. L-investimenti għandhom ikunu bbażati fuq id-dettalji li jinsabu fil-Prospett u d-Dokumenti bit-Tagħrif Ewlieni għall-Investituri (KIIDs) li jistgħu jinkisbu b'xejn mingħand Jesmond Mizzi Financial Advisors Limited ta' 67, Livell 3, Triq in-Nofsinhar, Valletta VLT 1105, jew l-uffiċċji l-oħrajn tagħhom fil-Ħamrun, Birkirkara jew Ta' Xbiex. Il-kumpanija u s-SICAV huma liċenzjati mill-Awtorità għas-Servizzi Finanzjarji ta' Malta. Jesmond Mizzi Financial Advisors Limited (IS30176) ta' 67, Livell 3, Triq in-Nofsinhar, Valletta VLT 1105, Malta hija llicenzjatha mill-Awtorita' Maltija għas-Servizzi Finanzjarji ta' Triq Notabile, Attard BKR 3000, Malta, u membru tal- Borża ta' Malta, Garrison Chapel, Castille Place, Valletta VLT 1063, Malta.